
"Pénzügyek a digitális korban A hagyományos pénzügyi rendszer és a kriptovaluták összehasonlítása, a jövő kilátásai "

Témám aktualitását tükrözi, hogy az emberekben egy bizalmatlanság alakult ki a jelenlegi rendszerrel kapcsolatban a 2008-as gazdasági világválság után. 2009-ben, feltételezhetően erre való reagálásként hozták létre az első kriptovalutát, a Bitcoint. Aktualitását az is mutatja, hogy a kormányzatok, nemzeti bankok egyre nagyobb hangsúlyt fektetnek a kriptovalutákra. Vizsgálatomban azokra a kérdésekre kerestem a választ, hogy átalakulhat-e a jelenlegi pénzügyi rendszer hatásukra? Miért lehetnek jobb megoldások? Melyiknek van lehetősége arra a jövőben, hogy elismert fizetőeszközzé válhasson? Integrálható-e a való világ és a vállalatok a kriptotérbe? Mik a jövő kilátásai?
A szakirodalmi feldolgozásban bemutattam a jelenlegi pénzügyi működését. A pénzügyi intézetek felelőtlen hitelezése, valamint a Lehman Brothers bank csődje vezetett a 2008-as válsághoz. 
A kriptovaluták célja, hogy egy igazságosabb, valamint hatékonyabb rendszer jöhessen létre. A mögöttes technológiája a blokklánc-technológia, melyhez nem szükséges egy harmadik közvetítő fél. Minden új felhasználóval növekszik az eszköz értéke. Készlete véges, bányászáson keresztül lehet hozzájutni. Inflációja megváltoztathatatlan.
Saját vizsgálatomban a Bitcoint, Ethereumot, Solana-t, Polkadotot, Chainlinket és VeChaint elemeztem. Vizsgáltam, hogy mire jöttek létre, a technológiájukat, a felhasználási eseteiket, tokenomiájukat, piaci kapitalizációjukat, likviditásukat, volatilitásukat és kockázataikat. Majd ezeket a projekteket összehasonlítottam. 
Arra a következtetésre jutottam, hogy a jelenlegi pénzügyi rendszer hibái miatt jó alternatívát nyújthat a Bitcoin és a többi kriptovaluta. A jövőben átalakulhat a jelenlegi pénzügyi rendszer a Bitcoin tulajdonságainak köszönhetően, de magas volatilitása miatt nem alkalmas még mindennapi fizetésre. A többi vizsgált projektet két csoportra lehet osztani. Az Ethereum, Solana és Polkadot azok számára lehet fontos, akik ebben a világban már jelen vannak. A Chainlink és a VeChain pedig integrálja a vállalatokat. Az integrációjának szempontjából megkülönböztethetők a megoldást kínáló projektek, a megoldásra vágyó személyek, vállalatok, a befektetők, valamint az edukáción keresztül is integrálni lehet. A technológia értéke a használatban rejlik. Akkor lesznek még elterjedtebbek, ismertebbek és elfogadottabbak a kriptovaluták, ha felismerik a felhasználók a technológiának az értékét.



